Page:Welsh Medieval Law.djvu/149

 yỽ kynwarchadỽ. Oꝛ tyf kynhen rỽg dỽy tref vn vꝛeínt am teruyn: gỽyrda y bꝛenhín bı- eu teruynu hỽnnỽ os gỽybydant. ac oꝛ byd petrus gantunt ỽy: dylyedogyon y tır bıeu tygu opaỽb y ṿꝛẹṇ teruyn. ac odyna rannent eu hamryſſon yn deu hanher yrydunt. yt teruynho tref ar y llall: ny dyly dỽyn rantır yỽꝛthı. Hanher punt adaỽ yr bꝛenhín pan teruynher tır rỽg dỽy tref. Pedeır ar hugeínt adaỽ yr bꝛaỽtwyr pan dycco kyfreıth tırydyn. Hanher punt adaỽ yr bꝛenhín o pop rantır ı̣ pan y heſtynho. al hyn ydymlycceır dadleu tır a dayar. yr haỽlỽꝛ bıeu dangos y haỽl. ac odyna yr amdıffynnỽꝛ y amdıffyn. agỽedy hynny hen- aduryeıt gỽlat bıeu kytyſtyryaỽ yn garedıc pỽy o honunt yſſyd ar y ıaỽn. pỽy nyt yttıỽ. agỽedy darffo ḥỵṇṇỵ yr henaduryeıt racreıth- aỽ eu synhỽyr. achadarnhau eu dull trỽy tỽg. yna ydyly y bꝛaỽtwyr mynet ar lleılltu. abar- nu herwyd dull yr henaduryeıt. adangos yr bꝛenhın yr hyn a varnont. ahỽnnỽ yỽ deturyt gỽlat gỽedy amdıffyn. an dechꝛeuher kyn- hen am teruynu tıred neu trefyd. os yrỽg tır y llys athír yḷḷạṇ wlat y dechꝛeuír: llys ater